Na osnovu člana 185 Zakona o lokalnoj samoupravi ("Službeni list Crne Gore", br. 02/18, 34/19, 38/20, 50/22 i 84/22), člana 14 stav 1 alineja 15 i člana 35 stav 1 alineja 2 Statuta Opštine Tivat (“Službeni list Crne Gore - opštinski propisi”, br. 24/18 i 09/20), Odbor povjerenika Opštine Tivat na sjednici održanoj dana 22. septembra 2022. godine donio je

**O D L U K U**

**o participaciji troškova prevoza za učenike sa teritorije opštine Tivat**

**Član 1**

Ovom Odlukom određuju se uslovi, visina i način participacije troškova prevoza za učenike koji pohađaju osnovnu i srednju školu u linijskom gradskom, prigradskom i međugradskom saobraćaju sa teritorije opštine Tivat.

**Član 2**

Svi izrazi koji se u ovoj Odluci koriste u muškom rodu, podrazumijevaju iste izraze u ženskom rodu.

**Član 3**

Pravo na participaciju troškova prevoza ostvaruju učenici koji imaju prebivalište/boravište na teritoriji opštine Tivat i koji putuju do škole na relaciji od pet i više kilometara, a koriste prevoz u prigradskom i međugradskom saobraćaju na način da:

* učenici osnovnih škola mogu da ostvare pravo na participaciju troškova prevoza u visini od 60% od cijene đačke karte; i
* učenici srednjih škola mogu da ostvare pravo na participaciju troškova prevoza u visini od 80% od cijene đačke karte.

**Član 4**

Pravo na participaciju troškova prevoza ostvaruju učenici koji imaju prebivalište/boravište na teritoriji opštine Tivat i koji putuju do škole na relaciji od dva do pet kilometara, a koriste prevoz u gradskom i prigradskom saobraćaju u visini od 100% cijene đačke karte.

**Član 5**

Postupak za ostvarivanje participacije troškova prevoza definiše se posebnim Uputstvom, analogno Uputstvu Ministarstva prosvjete, kulture, nauke i sporta o ostvarivanju prava na participaciju troškova prevoza učenika u međumjesnom prevozu u školskoj 2021/22 godini, broj 08/3-01/609/21-7074/2 od 16.08.2021. godine i Uputstvu o ostvarivanju prava na participaciju troškova prevoza učenika u gradskom i prigradskom prevozu u školskoj 2021/22 godini, broj 08/3-1-609/21-7074/1 od 16.08.2021. godine.

Uputstvo iz stava 1 ovog člana donosi organ lokalne uprave nadležan za poslove obrazovanja.

**Član 6**

Pravo na participaciju troškova prevoza učenici ostvaruju u periodu trajanja školske godine.

**Član 7**

Svi troškovi nastali u periodu od početka školske 2022/2023 godine do dana stupanja na snagu ove odluke biće refundirani učenicima.

**Član 8**

Ova Odluka stupa na snagu osmog dana od dana objavljivanja u “Službenom listu Crne Gore - opštinski propisi”.

**Broj: 03-040/22-224**

**Tivat, 22.09.2022. godine**

**Predsjednik Odbora povjerenika**

**Goran Sindik**